Nafarroako Parlamentuak, 2017ko irailaren 28an egindako Osoko Bilkuran, honako erabaki hau onetsi zuen: “Erabakia. Horren bidez, Hezkuntza Departamentua premiatzen da lan-eskaintza publiko bat egin dezan Nafarroako hezkuntza-sistemaren beharrizanen eta errealitatearen araberakoa izanen dena”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuko Hezkuntza Batzordeak Hezkuntza Departamentua premiatzen du lan-eskaintza publiko bat egin dezan Nafarroako hezkuntza-sistemaren beharrizanen eta errealitatearen araberakoa izanen dena hezkuntzari, hizkuntzari nahiz gizarteari dagokienez. Hezkuntza Departamentuak ahalik eta plaza gehien eskainiko ditu Haur Hezkuntzan, Lehen Hezkuntzan, Bigarren Hezkuntzan eta Lanbide Heziketan.

2. Nafarroako Parlamentuko Hezkuntza Batzordeak Hezkuntza Departamentua premiatzen du 2017ko urriaren 31 baino lehen onets ditzan deialdi hori nahiz deialdiaren epeak.

3. Nafarroako Parlamentuko Hezkuntza Batzordeak arbuiatu egiten du deitzen diren oposizioetan “zerrenda bakarra” deritzona ezartzea, eta Hezkuntza Departamentua premiatzen du bide hori ezar ez dezan”.

Iruñean, 2017ko urriaren 2an

Lehendakaria: Ainhoa Aznárez Igarza